**I.ພາກສະເໜີ**



**ແຜນທີ່ຂອງປະເທດລາວ**

 ອິງຕາມຂໍ້ມູນທີ່ພວກຂ້າພະເຈົ້າໄດ້ສຶກສາຄົ້ນຄວ້າກ່ຽວກັບການຂະຫຍາຍຂອງເສດຖະກິດລາວ. ສາມາດເວົ້າໄດ້ວ່າເສດຖະກິດພາຍໃນປະເທດແມ່ນມີການຂະຫຍາຍຕົວສູງພໍສົມຄວນເມື່ອທຽບກັບບັນດາປະເທດໃນອາຊຽນ. ຈະເຫັນໄດ້ວ່າເສດຖະກິດຂອງລາວແມ່ນມີແນວໂນມທີ່ດີໃນການພັດນາເສດຖະກິດເຊິ່ງຈະເຫັນໄດ້ຈາກອັດຕາການຂະຫຍາຍຕົວຂອງ GDP ໃນຊຸມປີຜ່ານມາເຊິ່ງມີຂໍ້ມູນດັ່ງຕໍ່ໄປນີ້:

 **1.1. ການຂະຫຍາຍຕົວຂອງເສດຖະກິດລາວໃນໄລຍະປີ 2001**

 ປີ 2001 ເປັນປີເລີ່ມຕົ້ນຂອງການຈັດຕັ້ງປະຕິບັດກອງປະຊຸມໃຫຍ່ຄັ້ງທີ 7ແລະ ເປັນປີເລີ່ມຕົ້ນຂອງການໃຊ້ແຜນພັດທະນາເສດຖະກິດ-ສັງຄົມ.ສະບັບທີ 5 (ປີ 2001-2005),ເຊິ່ງເປັນປີທີ່ມີຄວາມສໍາຄັນຫຼາຍ. ໂດຍຜົນຂອງການປະບັດໄດ້ 1 ປີຜ່ານມາເຫັນວ່າຜະລິດຕະພັນພາຍໃນເພີ່ມຂື້ນ 5.82% ທຽບກັບປີ 2000 ແມ່ນບໍ່ບັນລຸເປົ້າໝາຍທີ່ກຳນົດໄວ້ຄື 6.5-7% ອັດຕາເງີນເຟີ້ສະເລ່ຍໝົດປີແມ່ນ 7.82% ເປັນອັດຕາຕ່ຳສຸດນັບແຕ່ປີ 1995 ເປັນຕົ້ນມາ.

 ໃນປີ 2000-2001 ລາຍຮັບຂອງລັດຖະບານມີ 2,454.81 ລ້ານກີບ (ລວມທັງເງີນຊ່ວຍເຫຼືອ) ທຽບກັບປີຜ່ານມາແມ່ນເພີ່ມຂື້ນ 13.30%, ສາເຫດແມ່ນເນື່ອງມາຈາກການເພີ່ມອັດຕາອາກອນບາງລາຍການຈຶ່ງເຮັດໃຫ້ອາກອນເພີ່ມຂື້ນເຖິງ64.12% ທຽບກັບປີຜ່ານມາ. ທຸລະກິດຕ່າງໆມີກໍາໄລເພີ່ມຂື້ນສົ່ງຜົນເຮັດໃຫ້ລາຍຮັບຈາກອາກອນທຸລະກິດ ແລະ ອາກອນກຳໄລເພີ່ມຂື້ນ 8.50% ແລະ 9.38% ຕາມລໍາດັບ. ນອກຈາກນີ້, ຍັງມີການປັບອັດຕາແລກປ່ຽນໃນໝວດພາສີອາກອນເພື່ອໃຫ້ສອດຄອງກັບສະພາບຄວາມເປັນຈິງ, ສົ່ງຜົນເຮັດໃຫ້ລາຍຮັບຈາກພາສີອາກອນເພີ່ມຂຶ້ນເຖິງ 19.93% ທຽບກັບປີຜ່ານມາ, ໃນຂະນະດຽວກັນການໃຊ້ຈ່າຍຂອງລັດຖະບານເປັນງົບປະມານຈຳນວນ 3,168.80 ລ້ານກີບ ເພີ່ມຂື້ນ 26.12% ເຊິ່ງປະກອບດ້ວຍການລົງທືນກໍ່ສ້າງໂຄງລ່າງພື້ນຖານ 71.13%. ການໃຊ້ຈ່າຍເພື່ອປັບປຸງເງີນເດືອນ-ເງີນງົບປະມານ ແລະ ຊຳລະໜີ້ສິນຈຳນວນໜື່ງ. ສ່ວນການລົງທືນຂອງຕ່າງປະເທດແມ່ນຫຼຸດລົງເມື່ອທຽບກັບປີຜ່ານມາເນື່ອງຈາກວ່າບັນດາປະເທດທີ່ເຂົ້າມາລົງທືນໃນ ສປປ ລາວ ແມ່ນໄດ້ຮັບຜົນກະທົບຈາກວິກິດການເສດຖະກິດການເງີນ. ຢ່າງໃດກໍ່ຕາມການສົ່ງອອກສິນຄ້າຍັງຂະຫຍາຍຕົວ 1.7% ຈາກ 330.30 ລ້ານໂດລາ ທຽບໃສ່ປີຜ່ານມາເພີ່ມຂື້ນ 335.9 ລ້ານໂດລາ ໂດຍກຸ່ມສິນຄ້າທີ່ສົ່ງອອກປະກອບດ້ວຍ: ພະລັງງານໄຟຟ້າ. ເສື້ອຜ້າສຳເລັດຮູບ. ສິນຄ້າກະສິກຳ ແລະ ຜະລິດຕະພັນໄມ້,​ ສິນຄ້າທີ່ນໍາເຂົ້າປະກອບດ້ວຍ: ນ້ຳມັນເຊື້ອເພີງ. ​ກ໊າສ. ວັດສະດຸກໍ່ສ້າງ. ພາຫະນະ ແລະ ອາໄຫຼ່. ສິນຄ້າອຸປະໂພກບໍລິໂພກ ແລະ ເຄື່ອງມືກະເສດ. ເຊິ່ງໃນປີນີ້ດຸນການຄ້າແມ່ນຂາດດຸນເພີ່ມຂື້ນ 4.9%​ ຈາກ 205.0ລ້ານໂດລາໃນປີ 2000 ເປັນ 215.1 ​ລ້ານໂດລາ.

 ຈາກສະພາບເສດຖະກິດການເງີນທີ່ເລີ່ມດີຂື້ນໃນຊ້ວງປີ 2000 ແລະ ເພື່ອກະຕຸ້ນໃຫ້ເສດຖະກິດຂະຫຍາຍຕົວຕາມແຜນພັດທະນາເສດຖະກິດ-ສັງຄົມໃນຕົ້ນປີ 2001 ທະນາຄານແຫ່ງ ສປປ ລາວ ໄດ້ດຳເນີນນະໂຍບາຍເງີນຕາແບບຜ່ອນຄາຍ ໂດຍໄດ້ຫຼຸດອັດຕາດອກເບ້ຍເງີນຝາກຈາກ 3% ຕໍ່ເດືອນ ເປັນ 2%​ ຕໍ່ເດືອນ ແລະ ຊໍາລະຄືນພັນທະບັດທີ່ຄົບກໍານົດຈໍານວນໜື່ງ ພ້ອມກັນນັ້ນກໍ່ໄດ້ຮັກສາອັດຕາສ່ວນເງີນຝາກປະຈໍາໄວ້ຢູ່ໃນລະດັບ 12% ແລະ ອັດຕາດອກເບ້ຍທີ່ທະນາຄານທຸລະກິດກູ້ຢືມໃນໄລຍະສັ້ນຈາກທະນາຄານແຫ່ງ ສປປ ລາວ ໃນລະດັບ 35% ຕໍ່ປີ. ການປະຕິບັດນະໂຍບາຍເງີນຕາດັ່ງກ່າວສົ່ງຜົນໃຫ້ອັດຕາເງີນເຟີ້ສະເລ່ຍໝົດປີຢູ່ໃນລະດັບຕົວເລກ 1 ຕົວ. ອັດຕາແລກປ່ຽນມີສະຖຽນລະພາບຢ່າງຕໍ່ເນື່ອງຈາກປາຍປີ 2000 ຈົນເຖິງເດືອນມິຖຸນາ ຈື່ງມີການເຄື່ອນໄຫວຫຼາຍຜິດປົກກະຕິ ແລະ ອັດຕາແລກປ່ຽນສູງຂື້ນເຖິງ 9,700 ກີບຕໍ່ໂດລາ ໃນຊ້ວງປາຍເດືອນຕຸລາ ປີ 2001 ເພື່ອແກ້ໄຂບັນຫາການຜັນຜວນຂອງອັດຕາແລກປ່ຽນດັ່ງກ່າວ ທະນາຄານແຫ່ງ ສປປ ລາວ ຈື່ງຫັນມາດຳເນີນນະໂຍບາຍແບບຮັດກຸມຂື້ນ ໂດຍໄດ້ຈຳໜ່າຍພັນທະບັດດອກເບ້ຍຈູງໃຈ ເພື່ອດຶງເງີນອອກຈາກລະບົບດ້ວຍອັດຕາດອກເບ້ຍ 2.5% ຕໍ່ເດືອນ. ນອກຈາກນີ້ຍັງໃຊ້ນະໂຍບາຍຄຸ້ມຄອງອັດຕາແລກປ່ຽນລະຫວ່າງອັດຕາແລກປ່ຽນທະນາຄານ ແລະ ຕະຫຼາດໃຫ້ຕ່າງກັນບໍ່ເກີນ 2%. ນອກຈາກນີ້ທະນາຄານແຫ່ງ ສປປ ລາວ ຍັງໄດ້ປັບປຸງຂໍ້ກຳນົດລະບຽບເຊັ່ນ: ການໃຊ້ທືນຈົດທະບຽນຂອງທະນາຄານທຸລະກິດ. ຂໍ້ກຳນົດກ່ຽວກັບການຮັກສາສະຖານະເງີນຕາຕ່າງປະເທດ ແລະ ກົດລະບຽບກ່ຽວກັບການຈັດຕັ້ງ ແລະ ການປ່ຽນແປງສາຂາທະນາຄານແຫ່ງ ສປປ ລາວ.

**ຕາຕະລາງ 1: ຕົວຊີ້ວັດເສດຖະກິດທີີ່ສຳຄັນຂອງປີ 1997-2001(p2)**

|  |  |  |  |  |  |
| --- | --- | --- | --- | --- | --- |
| ລາຍການ | **1997** | **1998** | **1999** | **2000** | **2001(p2)** |
| ຂະແໜງການຜະລິດ |  |
| ອັດຕາການຂະຫຍາຍຕົວຂອງ GDP (% ຕໍ່ປີ) | 6.91% | 3.99% | 7.28% | 5.81% | 5.68% |
| ອັດຕາເງີນເຟີ້ທ້າຍປີ (% ຕໍ່ປີ) | 26.60% | 141.97% | 86.46% | 10.56% | 7.52% |
| ອັດຕາເງີນເຟີ້ສະເລ່ຍ (%​ ຕໍ່ປີ) | 19.50% | 90.12% | 128.38% | 23.14% | 7.81% |

ແຫຼ່ງຂໍ້ມູນ: ທະນາຄານແຫ່ງ ສປປ ລາວ, ສຸນສະຖິິແຫ່ງຊາດ ແລະ ກະຊວງການເງີນ.

* + 1. **ຂະແໜງການຜະລິດ**

ໃນປີ 2001 ຜົນຜະລິດໃນບາງຂະແໜງການຜະລິດມີອັດຕາການຂະຫຍາຍຕົວເພີ່ມຂື້ນສູງກ່ວາປີຜ່ານມາເຊັ່ນ: ຂະແໜງອຸດສະຫະກຳ ແລະ ການບໍລິການ. ແຕ່ຍັງມີຜົນຜະລິດບາງຂະແໜງການຍັງອັດຕາການຂະຫຍາຍຕົວຕ່ຳກ່ວາປີຜ່ານມາເຊັ່ນ: ຂະແໜງກະສິກຳ ແລະ ພາສີນຳເຂົ້າ. ສົ່ງຜົນເຮັດໃຫ້ຍອດລວມຜະລິດຕະພັນພາຍໃນຂະຫຍາຍຕົວຕ່ຳກ່ວາປີຜ່ານມາ 0.13%, ຈາກປີຜ່ານມາຂະຫຍາຍຕົວ 5.81%ມາປີນີ້ຂະຫຍາຍຕົວ 5.68%.

**ຮູບທີ 1: ອັດຕາການຂະຫຍາຍຕົວຂອງ GDP ປີ 1997-2001**

* ໃນໂຄງສ້າງຂອງຜະລິດຕະມວນລວມພາຍໃນຂະແໜງກະສິກຳ-ປ່າໄມ້ ເປັນຂະແໜງທີ່ມີອັດຕາສ່ວນສູງທີ່ສຸດ 50.83% ເມື່ອທຽບກັບປີຜ່ານມາຕ່ຳກ່ວາ 0.93%, ຂະແໜງອຸດສະຫະກໍາມີອັດຕາສ່ວນ 23.41% ສູງກ່ວາປີຜ່ານມາ 0.86%, ຂະແໜງການບໍລິການມີອັດຕາສ່ວນ 25.00% ສູງກ່ວາປີຜ່ານມາ 0.01%, ສ່ວນພາສີນໍາເຂົ້າມີອັດຕາສ່ວນ 0.75% ສູງກ່ວາປຜ່ານມາ 0.07%.

**ຮູບທີ 2: ອັດຕາສ່ວນຂອງ GDP ປີ 2001**

* ການຜະລິດຂະແໜງກະສິກຳ-ປ່າໄມ້ຂະຫຍາຍຕົວ 3.77% ຕໍ່າກ່ວາປີຜ່ານມາ 1.15%, ຜະລິດຕະພັນພືດຂະຫຍາຍຕົວເພີ່ມຂື້ນ 4.09%, ຜົນຜະລິດປະເພດສັດລ້ຽງ ແລະ ປາຂະຫຍາຍຕົວ 2.48%, ແລະ ປະເພດປ່າໄມ້ຂະຫຍາຍຕົວ 8.13%.
* ການຜະລິດຂະແໜງອຸດສະຫະກຳຂະຫຍາຍຕົວ 9.70% ສູງກ່ວາປີຜ່ານມາ 1.20% ປະກອບດ້ວຍອຸດສະຫະກຳຂຸດຄົ້ນບໍແຮ່ຂະຫຍາຍຕົວ 1.28%, ອຸດສະຫະກໍາປຸງແຕ່ງຂະຫຍາຍຕົວ 11.53% ແລະ ການກໍ່ສ້າງຂະຫຍາຍຕົວ 13.03% ສ່ວນການຜະລິດໄຟຟ້າ ແລະ ນໍ້າປະປາຫຼຸດລົງ 1.30%.
* ຂະແໜງການໍລິການຂະຫຍາຍຕົວ 5.72% ສູງກ່ວາປີຜ່ານມາ 0.78% ຄິດເປັນ 22.07% ຂອງຍອດຜະລິດຕະພາຍໃນ ເຊິ່ງປະກອບດ້ວຍການຄົມມະນາຄົມເຊິ່ງຂະຫຍາຍຕົວ 8.61%, ຂະແໜງການຄ້າຂະຫຍາຍຕົວ 8.50%, ຂະແໜງທະນາຄານຂະຫຍາຍຕົວ 18.70%, ດ້ານທີ່ພັກພາອາໃສຂະຫຍາຍຕົວ 2.50% ແລະ ກຸ່ມເງີນເດືອນເພິ່ມຂື້ນ 1.65%, ສ່ວນບັນດາຂະແໜງການທີ່ຕິດລົບຄິດເປັນ 2.93% ຂອງຍອດຜະລິດຕະພັນພາຍໃນ ເຊິ່ງປະກອບດ້ວຍກຸ່ມສະຖາບັນທີ່ບໍ່ຫວັງຜົນກຳໄລຫຼຸດລົງ 12.44% ແລະ ຂະແໜງການໂຮງແຮມ ແລະ ຮ້ານອາຫານຫຼຸດລົງ 1.67%.
	1. **ການຂະຫຍາຍຕົວຂອງເສດຖະກິດລາວໃນໄລຍະປີ 2003**

 ໃນປີ 2003 ຜະລິດຕະພັນມວນລວມພາຍໃນປະເທດ (GDP) ເພີ່ມຂື້ນໃນລະດັບ 5.8% ທຽບກັບລາຄາໃນປີປັດຈຸບັນມີມູນຄ່າ 22,536.1 ລ້ານລ້ານກີບ ແລະ ທຽບກັບລາຄາຄົງທີ່ໃນປີ 1990 ມີມູນຄ່າ 1,335.9 ລ້ານລ້ານກີບ

**ຕາຕະລາງ 2: ຂໍ້ມູນຊີ້ວັດເສດຖະກິດຂອງລາວທິ່ສຳຄັນ**

|  |  |  |  |
| --- | --- | --- | --- |
| ລາຍການ | 2001 | 2002 | 2003 1 |
| ຂະແໜງການຜະລິດ |  |
| ອັດຕາການຂະຫຍາຍຕົວຂອງ GDP (% ຕໍ່ປີ) | 5.76 | 5.91 | 5.84 |
| ອັດຕາເງີນເຟີ້ທ້າຍປີ (% ຕໍ່ປີ) | 7.52 | 15.19 | 12.63 |
| ອັດຕາເງີນເຟີ້ສະເລ່ຍ (%​ ຕໍ່ປີ) | 7.81 | 10.63 | 15.49 |
| ຂະແໜງການເງີນ |  |
| ອັດຕາເພີ່ມປະລິມານເງີນທ້າຍປີ (%​ ຕໍ່ປີ) | 20.07 | 27.05 | 19.18 |
| ຂະແໜງການເງີນຕ່າງປະເທດ |  |
| ດຸນການສຳລະລວມ/ GDP | -0.43 | 3.62 | 0.92 |
| ດຸນບັນຊີເດີນສຳພັດ / GDP | -3.21 | 1.09 | -0.29 |
| ດຸນການຄ້າ / GDP | -10.94 | -8.09 | -5.79 |
| ດຸນບັນຊີເງີນທືນ / GDP | 7.48 | 3.81 | 5.53 |
| ໜີ້ສິນຕ່າງປະເທດ / GDP | 69.10 | 70.93 |  |
| ຂະແໜງການເງີນຂອງລັດ | 00/01 | 01/022 | 02/03 |
| ລາຍຮັບ / GDP | 13.16 | 13.13 | 10.91 |
| ລາຍຈ່າຍ / GDP | 20.67 | 18.26 | 18.68 |
| ຂາດດຸນລວມ (ບໍ່ລວມເງີນຊ່ວຍເຫຼືອ) / GDP | -7.50 | -5.13 | -7.78 |

ແຫຼ່ງຂໍ້ມູນ: ທະນາຄານແຫ່ງ ສປປ ລາວ, ສຸນສະຖິິແຫ່ງຊາດ ແລະ ກະຊວງການເງີນ.

* ຂະແໜງກະສິກຳຂະຫຍາຍຕົວ 2.2%​ ເຊິ່ງໃນປີ 2002 ຂະຫຍາຍຕົວ 4% ການປູກພຶດແມ່ນເພີ່ມຂີື້ນໃນລະດັບດຽວກັບປີຜ່ານມາ. ການລ້ຽງສັດ ແລະ ຫາປາເພີ່ມຂື້ນ 4.9%​ ແລະ ການປູກປ່າເພີ່ມຂື້ນ 7.6%.
* ຂະແໜງອຸດສະຫະກຳຂະຫຍາຍຕົວ 11.5% ສູງກ່ວາປີ 2002 ເຊິ່ງຂະຫຍາຍຕົວ 10.1% ອຸດສະຫະກຳທີ່ເພີ່ມຂື້ນໄດ້ແກ່ກຸ່ມອຸດສະຫະກຳຂຸດຄົ້ນບໍ່ແຮ່ເພີ່ມຂື້ນ 267.5%. ອຸດສະຫະກຳແປຮູບເພີ່ມຂື້ນ 6.3%. ກໍ່ສ້າງເພີ່ມຂື້ນ 12.9%. ໄຟຟ້າ - ນໍ້າປະປາເພີ່ມຂື້ນ 1.2%.
* ຂະແໜງການບໍລິການຂະຫຍາຍຕົວ 5.8% ເຊິ່ງປີ 2002 ຂະຫຍາຍຕົວ 5.7% ເນື່ອງຈາກ ການເພີ່ມຂື້ນຂອງການຄົມມະນາຄົມຂົນສົ່ງ ແລະ ໄປສະນີເພີ່ມຂຶື້ນ 9.3%. ການນຳເຂົ້າ - ສົ່ງອອກເພີ່ມຂື້ນ 10.7% ແລະການບໍລິການອື່ນໆເພີ່ມຂື້ນ 11.5%.​ພາສີນຳເຂົ້າເພີ່ມຂື້ນ 11.2% ເຊິ່ງປີທີ່ຜ່ານມາເພີ່ມຂື້ນ 6.0%.

ຈາກຜົນຂອງການພັດທະນາອຸດສະຫະກຳທີ່ທັນສະໄໝ ໂຄງສ້າງລວມຂອງ GDP ມີການປ່ຽນແປງຄື: ໃນປີ 2002 ຂະແໜງກະສິກຳແມ່ນ 49.9%​ ຂອງ GDP ຫຼຸດລົງເຫຼືອ 48.2%​ ໃນປີ 2003 ແລະ ຂະແໜງອຸດສະຫະກຳ 24.4% ເພີ່ມຂື້ນເປັນ 25.7% ແລະ ຂະແໜງການບໍລິການ 24.9% ເພີ່ມຂື້ນເປັນ 25.3%. ດ້ານພາສີນຳເຂົ້າ 0.7% ເພີ່ມຂື້ນເປັນ 0.8%.

**ຮູບທີ 3: ການຂະຫຍາຍຕົວຂອງ GDP ຕາມຂະແໜງເສດຖະກິດ**

**ຮູບທີ 4: ໂຄງສ້າງຂອງ GDP ປີ 2003**

**1.2.1 ຂະແໜງການເງີນຂອງລັດຖະບານ.**

 ລາຍຮັບທີ່ເປັນງົບປະມານລວມທັງທືນຊ່ວຍເຫຼືອໃນປີງົບປະມານ 2002/03 ແມ່ນເຮັດໄດ້ 2,798 ລ້ານລ້ານກີບ ເທົ່າກັບ 93.8% ຂອງແຜນງານ ແລະ ຄິດເປັນ 13.8% ຂອງ GDP ໃນປີ ງົບປະມານນີ້: ລວມຍອດລາຍຈ່າຍ ແລະ ການໃຫ້ກູ້ຢືມສຸດທິຂອງລັດຖະບານແມ່ນ 4,016.8 ລ້ານລ້ານກີບ ຄິດເປັນ 18.7% ຂອງ GDP.

* **ລາຍຮັບຂອງລັັດຖະບານ.**

 ລາຍຮັບພາຍໃນຂອງລັດຖະບານຈາກພາສີອາກອນ ແລະ ບໍ່ແມ່ນພາສີອາກອນບັນລຸໄດ້ 2,344.8 ລ້ານລ້ານກີບ ທຽບກັບປີ 2001/02 ເພີ່ມຂື້ນ 0.7% ແລະ ປະຕິບັດໄດ້ 91% ຂອງແຜນງານ ຄິດເປັນ 10.9% ຂອງ GDP ເປັນລາຍຮັບຈາກພາສີອາກອນເພີ່ມຂື້ນ 2.5% ສ່ວນໃຫ່ຍໄດ້ຈາກການເກັບພາສີນຳເຂົ້າ, ສ່ວນອາກອນທຸລະກິດ, ອາກອນລາຍໄດ້ ແລະ ຄ່າທຳນຽມອື່ນໆ. ແມ່ນເພີ່ມຂື້ນຈາກປີຜ່ານມາ 31.4%. 24.5%. 11.4%. ແລະ 16.3% ຕາມດຳລັບ. ສ່ວນລາຍຮັບທີ່ບໍ່ແມ່ນພາສີອາກອນຫຼຸດລົງ 7%.

* **ລາຍຈ່າຍຂອງລັດຖະບານ.**

 ລາຍຈ່າຍລວມໃນການໃຫ້ກູ້ຢືມສຸດທິຂອງລັດຖະບານໃນປີງົບປະມານ 2002/03 ມີ 4,016.8 ລ້ານລ້ານກີບ ທຽບກັບປີ 2001/02 ເພີ່ມຂື້ນ 27.1%​ ແມ່ນເຮັດໄດ້ 94.5% ຂອງແຜນງານຄິດເປັນ 18.7% ຂອງ GDP ເຊີ່ງເປັນລາຍຈ່າຍບໍລິຫານທົ່ວໄປແມ່ນ 1,646.9 ລ້ານລ້ານກີບເພີ່ມຂື້ນ 13.4% ລາຍຈ່າຍໃນການລົງທືນ ແລະ ການໃຫ້ກູ້ຢືມສຸດທິມີ 2,369.8 ລ້ານລ້ານກີບເພີ່ມຂື້ນ 32.7%.

**ຮູບທີ 5: ຂະແໜງການເງີນຂອງລັດຖະບານທຽບກັບ GDP**

**1.2.2. ລະດັບລາຄາ**

 ໃນປີ 2003 ອັດຕາເງີນເຟີ້ສະເລ່ຍໝົດປີຢູ່ໃນລະດັບ 15.5% ເຊີ່ງສູງກ່ວາລະດັບອັດຕາເງີນເຟີ້ສະເລ່ຍໃນປີ 2002 ທີ່ຢູ່ໃນລະດັບ 10.6% ແຕ່ອັດຕາເງີນເຟີ້ທ້າຍປີມີແນວໂນ້ມຫຼຸດລົງຈາກ 15.2% ໃນປີ 2002 ມາເປັນ 12.6% ໃນທ້າຍປີ 2003 ເນື່ອງຈາກດັດສະນີລາຄາສິນຄ້າ ແລະ ການບໍລິການມີການປ່ຽນແປງຈາກ 137 ໃນຕົ້ນປີມາເປັນ 154 ໃນທ້າຍປີ 2003 ລະດັບລາຄາສິນຄ້າແຕ່ລະໝວດສິນຄ້າ ແລະ ບໍລິການໃນປີນີ້ທຽບກັບປີຜ່ານມາມີການປ່ຽນແປງດັ່ງນີ້:

* ຂະແໜງອາຫານເພີ່ມຂຶື້ນ 14.4%. ເຄື່ອງດື່ມປະເພດເຫຼົ້າ ແລະ ຢາສູບເພີ່ມຂື້ນ 10.3%. ເສື້ອຜ້າ ແລະ ເກີບເພີ່ມຂື້ນ 8.7%. ທີ່ຢູ່ອາໄສເພີ່ມຂື້ນ 19.5%. ເຄື່ອງໃຊ້ໃນເຮືອນເພີ່ມຂື້ນ 6.8%​. ຢາປົວພະຍາດເພີ່ມຂື້ນ 14%. ການສຶກສາເພີ່ມຂື້ນ 9.5%.​ການຄົມມະນາຄົມຂົນສົ່ງເພີ່ມຂື້ນ 10.4%. ຂອງໃຊ້ສ່ວນຕົວເພີ່ມຂຶ້ນ 9.7%.

**ຮູບທີ 6: ອັດຕາເງີນເຟີ້**

**1.2.3. ການເງີນຕ່າງປະເທດ**

 ດຸນການຊຳລະເງີນໃນປີ 2003 ເກີນດຸນ 19.6​ ລ້ານໂດລາ ຫຼືເທົ່າກັບ 1% ຂອງ GDP ບັນຊີເດີນສະພັດຂາດດຸນ 6.2​ ລ້ານໂດລາ. ເນື່ອງຈາກເງີນໄຫຼເຂົ້າຫຼຸດລົງໂດຍສະເພາະແມ່ນຂະແໜງການບໍລິການຫຼຸດລົງ 25% ແລະ ບັນຊີເງີນໂອນຫຼຸດລົງ 17%​. ເງີນຊ່ວຍເຫຼືອຫຼຸດລົງ 42% .​ເງີນລົງທືນໂດຍກົງຈາກຕ່າງປະເທດຫຼຸດລົງ 23%. ໃນຂະນະດຽວກັນການຊຳລະໜີ້ສິນທັງເງີນຕົ້ນ ແລະ ດອກເບ້ຍໃຫ້ຕ່າງປະເທດເພີ່ມຂື້ນຕາມການເພີ່ມຂື້ນຂອງໜີ້ສິນ.

**ຮູບທີ 7: ດຸນການຊໍາລະເງີນຕ່າງປະເທດ**

* 1. **ການຂະຫຍາຍຕົວຂອງເສດຖະກິດລາວໃນໄລຍະປີ 2005**
* ໃນປີ 2005 ເສດຖະກິດຂອງ ສປປ ລາວຍັງຄົງຂະຫຍາຍຕົວຢ່າງຕໍ່ເນື່ອງຈາກປີກ່ອນເນື່ອງຈາກການເພີ່ມຂື້ນຂອງຂະແໜງອຸດສະຫະກຳບໍ່ແຮ່ ໄດ້ແກ່ການຂຸດຄົ້ນຄຳ ແລະ ທອງ. ການກໍ່ສ້າງເຂື່ອນຜະລິດກະແສໄຟຟ້ານ້ຳເທີນ 2 ເປັນຕົວຊີ້ວັດເສດຖະກິດທີ່ສຳຄັນ. ຂະນະດຽວກັນຂະແໜງກະສິກຳ ແລະ ການບໍລິການຍັງມີການຂະຫຍາຍຕົວຢ່າງຕໍ່ເນື່ອງ. ສ່ວນດຸນການຄ້າ ແລະ ດຸນບັນຊີເດີນສະພັດຍັງຂາດດຸນ ເນື່ອງຈາກມີການນຳເຄື່ອງຈັກ ແລະ ອຸປະກອນທີ່ໃຊ້ໃນການລົງທືນ ໂດຍສະເພາະຕາມໂຄງການກໍ່ສ້າງຂະໜາດໃຫຍ່ເຊັ່ນ: ໂຄງການສ້າງເຂື່ອນຜະລິດກະແສໄຟຟ້າ.​ ການສ້າງຖະໜົນຫົນທາງເປັນຕົ້ນ...
* ອັດຕາເງີນເຟີ້ແມ່ນປັບຕົວຫຼຸດລົງເຖີງແມ່ນລາຄາສິນຄ້າປະເພດອາຫານ ໄດ້ແກ່ເຂົ້າ ແລະ ປະເພດພະລັງງານ ໄດ້ແກ່ນ້ຳມັນ ຈະປັບຕົວສູງຂື້ນກໍ່ຕາມ.
* ຂະແໜງການຄ້າຕ່າງປະເທດຍັງມີການຟື້ນຕົວດີຂື້ນເຖີງແມ່ນວ່າຈະເກີດວິກິດການຫຼາຍປະການກໍ່ຕາມ ການເພີ່ມຂື້ນຂອງການສົ່ງອອກແຮ່ທາດ ຊ່ວຍຫຼຸດຜົນກະທົບຂອງລາຄານ້ຳມັນທີ່ເພີ່ມຂື້ນ ແລະ ການສົ່ງອອກສິນຄ້າຫັດຖະກຳແມ່ນຫຼຸດລົງເຮັດໃຫ້ສາມາດຮັກສາທືນສຳຮອງລະຫວ່າງປະເທດໃຫ້ຢູ່ໃນລະດັບທີ່ສາມາດນຳເຂົ້າສິນຄ້າໄດ້ປະມານ 3 ເດືອນ ຫຼື ປະມານ 230 ລ້ານໂດລາ. ການແກ່ໄຂບັນຫາຄວາມທຸກຍາກມີຄວາມຄືບໜ້າບັນດຸເປົ້າໝາຍໃນລະດັບໜື່ງ ແຕ່ຍັງບໍ່ເປັນໄປຕາມເປົ້າໝາຍທີ່ວາງໄວ້.
* ນະໂຍບາຍເສດຖະກິດມະຫາພາກຍັງຄົງເປັນໄປຕາມແຜນທີ່ວາງໄວ້ແຕ່ສະຖານະການຍັງເບົາບາງ ໂດຍສະເພາະໜິີ້ສິນຕ່າງປະເທດຂອງລັດຖະບານທີ່ສູງຂື້ນເຖິງຮ້ອຍລະ 80 ຂອງ GDP. ລັດຖະບານດຳເນີນນະໂຍບາຍແບບເຂັ້ມງວດຕໍ່ການຂາດດຸນເງີນສົດ (ຮ້ອຍລະ 3.5​ ຂອງ GDP). ນອກຈາກລາຍໄດ້ຂອງລັດຖະບານຈະຫຼຸດລົງ ການຊຳລະໜີ້ສິນຕ່າງປະເທດ ແລະ ການໃຊ້ຈ່າຍປະຈຳຂອງລັດຖະບານຍັງເພີ່ມຂື້ນ ເຖິງແມ່ນວ່າ ທະນາຄານແຫ່ງ ສປປ ລາວ ຈະດຳເນີນນະໂຍບາຍການເງີນເພື່ອຮັກສາສະຖຽນນະພາບທາງການເງີນ ຜ່ານການຄວບຄຸມທີ່ເຂັ້ມງວດຕໍ່ຊັບສິນສຸດທິຂອງປະເທດ. ແຕ່ການປ່ອຍສິນເຊື່ຶອຂອງ ທະນາຄານທຸລະກິດຂອງລັດເປັນຈຳນວນຫຼວງຫຼາຍຈີ່ງກໍ່ໃຫ້ເກີດຄວາມສ່ຽງທາງເສດຖະກິດ.
* ໂດຍສະຫຼຸບແລ້ວເຖິງແມ່ນວ່າເສດຖະກິດຈະຂະຫຍາຍຕົວດີ ການແກ້ໄຂບັນຫາຄວາມທຸກຍາກມີຄວາມຄືບໜ້າ. ແຕ່ກໍ່ຍັງມີບັນຫາດ້ານນະໂຍບາຍການເງີນ ແລະ ທະນາຄານ ແລະ ບັນຫາໜີ້ສິນຕ່າງປະເທດ. ດັ່ງນັ້ນ ຈຳເປັນຈະຕ້ອງເພີ່ມການລົງທືນເພື່ອພັດທະນາຄວາມສາມາດໃຫ້ຫຼາຍຂື້ນ. ການບໍລິຫານລາຍຈ່າຍຈະຕ້ອງເຂັ້ມງວດຫຼາຍຂື້ນ. ຄວາມຈຳເປັນໃນໄລຍະກາງຈະຕ້ອງຈັດການດ້ານງົບປະມານສຳລັບປີ 2005/06 ບົນເປົ້າໝາຍລາຍຮັບທີ່ເປັນຈິງ ແລະ ການໃຊ້ຈ່າຍທີ່ເໝາະສົມ ການຫຼຸດປັນຫາອັດຕາເງີນເຟິີ້ ຈະຕ້ອງໄດ້ຮັບຄວາມຮ່ວມມື ແລະ ການແກ້ໄຂບັນຫາຈາກທຸກຝ່າຍຢ່າງຈິງຈັງ. ຊັບສິນພາຍໃນປະເທດຈະຕ້ອງມີການບໍລິຫານ ແລະ ການຈັດການທີ່ດີ. ການດຳເນີນນະໂຍບາຍການເງີນຕ້ອງໂປງໃສ ແລະ ຊອບທຳ. ການຫຼຸດຄວາມສ່ຽງຕໍ່ການປ່ອຍສິນເຊື່ຶອເງີນກູ້ຂອງທະນາຄານພານິດ.
	+ 1. **ຜະລິດຕະພັນມວນລວມພາຍໃນປະເທດ GDP**

 ຜະລິດຕະພັນມວນລວມພາຍໃນປະເທດ (GDP) ເພີ່ມຂື້ນຮ້ອຍລະ 7% ໃນປີ 2005 ເຊິ່ງເປັນລະດັບທີ່ສູງທີ່ສຸດໃນຮອບ 5 ປີທີ່ຜ່ານມາ (ປີ 2000-2004 ຜະລິດຕະພັນມວນລວມພາຍໃນປະເທດຂະຫຍາຍຕົວຢ່າງຕໍ່ເນື່ອງ) ລາຍໄດ້ຕໍ່ຫົວຄົນເພີ່ມຂື້ນຈາກ 322​ໂດລາ ມາເປັນ 491 ໂດລາ ໃນລະຫວ່າງປີ 2001 ເຖິງປີ 2005.

**ຮູບທີ 8: ການຂະຫຍາຍຕົວຂອງຜະລິດຕະພັນມວນລວມພາຍໃນປະເທດ (GDP)**

ແຫຼງຂໍ້ມູນ: ສູນສະຕິຖິແຫ່ງຊາດ, ກະຊວງແຜນການ ແລະ ການລົງທືນ

* + 1. **ລະດັບລາຄາ**

 ໃນປີ 2005 ອັດຕາເງີນເຟີ້ສະເລ່ຍຢູ່ທີ່ຮ້ອຍລະ 7.2 ຫຼຸດລົງຈາກປີກ່ອນທີ່ອັດຕາເງີນເຟີ້ສະເລ່ຍຮ້ອຍລະ 10.5 ແລະຢູ່ໃນລະດັບຕ່ຳທີ່ສຸດໃນຮອບ 5 ປີ

**ຮູບທີ 9: ອັດຕາເງີນເຟີ້ສະເລ່ຍ**

* + 1. **ຂະແໜງການເງີນຂອງລັດ**

 ລາຍຮັບທັງໝົດຄິດເປັນຮ້ອຍລະ 10.9 ຂອງ GDP ລາຍຮັບຈາກພາສີສ່ວນໃຫຍ່ຈະມາຈາກພາສີສັບພະສາມິດ ແລະ ພາສີນຳເຂົ້າ ລາຍໄດ້ຈາກພາສີນີ້ເປັນລາຍໄດ້ພຽງເລັກນ້ອຍເພາະສ່ວນໃຫຍ່ຈະໄດ້ຮັບການຍົກເວັ້ນພາສີແຕ່ລັດຖະບານພະຍາຍາມທີ່ຈະຂະຫຍາຍຖານພາສີໃຫ້ກ້ວາງຂື້ນ ລາຍຈ່າຍທັງໝົດຄິດເປັນຮ້ອຍລະ 15.9 ຂອງ GDP ລັດຖະບານມີຄວາມພະຍາຍາມທີ່ຈະຈັດສັນງົບປະມານປະຈຳປີໃຫ້ມີປະສິດທິພາບເພື່ຶຫຼຸດຜ່ອນບັນຫາຄວາມທຸກຍາກ ແລະ ພັດທະນາໝູ່ບ້ານ 157 ໝູ່ບ້ານ ໃນ 47 ຕົວເມືອງເພື່ອເຮັດໃຫ້ລາຍໄດ້ຂອງແຕ່ລະຄົວເຮືອນເພີ່ມຂື້ນ.

 ດຸນການຄ້າຂອງຂາດດຸນງົບປະມານ 483 ລ້ານໂດລາເພີ່ມຂື້ນຈາກປີຜ່ານມາທີ່ຂາດດຸນການຄ້າປະມານ 477 ລ້ານໂດລາ ສາເຫດມາຈາກລາຄານ້ຳມັນທີ່ປັບຕົວສູງຂື້ນ ແລະ ການນຳເຂົ້າເຄື່ອງຈັກ ແລະ ອຸປະກອນສຳລັບອຸດສາຫະກຳບໍ່ແຮ່ ແລະ ໂຄງການກໍ່ສ້າງເຂື່ອນຜະລິດໄຟຟ້າ. ສຳລັບການສົ່ງອອກສິນຄ້າທີ່ສົ່ງອອກປະກອບມີ: ແຮ່ທາດ, ໄຟຟ້າ, ກາເຟ, ເສື້ອຜ້າ ແລະ ໄມ້ ແລະ ຜະລິດຕະພັນໄມ້ແປຮູບ.

**ຮູບທີ 10: ການຂາດດຸນການຄ້າ**

* 1. **ການຂະຫຍາຍຕົວຂອງເສດຖະກິດລາວໃນໄລຍະປີ 2006**

 ເສດຖະກິດລາວໃນປີ 2006 ແມ່ນຍັງຂະຫຍາຍຕົວຢ່າງຕໍ່ເນື່ອງຢູ່ໃນລະດັບ 8.3% ຂອງ GDP ເພີ່ມຂື້ນຈາກ 7.3%​ ໃນປີ 2005 ໃນປີ 2006 ເສດຖະກິດແມ່ນມີການຂະຫຍາຍຕົວໄວກ່ວາປີຜ່ານມາປັດໃຈທີ່ເຮັດໃຫ້ມີການຂະຫຍາຍຕົວໄດ້ແກ່:​ ບໍ່ແຮ່,​ພະລັງງານໄຟຟ້ານ້ຳຕົກ ຈາກການລົງທືນຂອງຕ່າງປະເທດ, ການບໍລິການ ແລະ ທ່ອງທ່ຽວ ປະກອບກັບການຂະຫຍາຍຕົວທາງເສດຖະກິດຂອງປະເທດໃກ້ຄຽງໄດ້ແກ່:​ ຈີນ​, ຫວຽດນາມ ແລະ ໄທ. ເຊີ່ງຊ່ວຍພັກດັນ ແລະ ເປັນການເປີດຊ່ອງທາງດ້ານການທ່ອງທ່ຽວ ແລະ ການສົ່ງອອກສິນຄ້າຂອງ ສປປ ລາວ.

**ຮູບທີ 11: ອັດຕາການຂະຫຍາຍຕົວທາດ້ານເສດຖະກິດ**

 ແຫຼ່ງຂໍ້ມູນ: ສູນສະຖິຕິແຫ່ງຊາດ

* + 1. **ຂະແໜງກະສິກຳ**

 ໃນປີ 2006 ຂະແເໜງກະສິກຳແມ່ນຂະຫຍາຍຕົວເພີ່ມຂື້ນຈາກ 2.5%​ ເປັນ 2.9​% ຄິດເປັນຮ້ອຍລະ 42.2 ຂອງ GDP ຫຼຸດລົງຈາກ 44.4​ ໃນປີຜ່ານມາ, ຜົນຜະລິດກະສິກຳຄິດເປັນຮ້ອຍລະ 58.1 ຂອງ GDP ເພີ່ມຂື້ນ 2.6%, ລ້ຽງສັດ ແລະ ການປະມົງຄິດເປັນຮ້ອຍລະ 34.8 ເພີ່ມຂື້ນ 2.8% ແລະ ປະເພດເຄື່ອງປ່າຄິດເປັນຮ້ອຍລະ 6.9 ເພີ່ມຂື້ນ 6.5% ເມື່ອທຽບກັບປີຜ່ານມາ.

**ຮູບທີ 12: ອັດຕາການຂະຫຍາຍຕົວຂອງກະສິກໍາ**

* + 1. **ຂະແໜງອຸດສາຫະກຳ**

 ໃນປີ 2006 ຂະແໜງອຸດສາຫະກຳຂະຫຍາຍຕົວ 17.1 ເພີ່ມຂື້ນຈາກ 15.9 ຄິດເປັນຮ້ອຍລະ 31.5 ຂອງGDP ເພີ່ມຂື້ນຈາກ 29.2​ ໃນປີຜ່ານມາ. ຈາກອຸດສາຫະກຳບໍ່ແຮ່ເພີ່ມຂື້ນ 86.9 ຫຼືຄິດເປັນຮ້ອຍລະ 16.8 ຂອງຍອດຜົນຜະລິດອຸດສາຫະກຳ.​ ອຸດສາຫະກໍາແປຮູບເພີ່ມຂື້ນ 8.1​ ຫຼືຄິດເປັນຮ້ອຍລະ 64.8, ການກໍ່ສ້າງເພີ່ມຂື້ນ 19.6 ຄິດເປັນຮ້ອບລະ 10.2 ແລະ ໄຟຟ້າ-ນ້ຳປະປາເພີ່ມຂື້ນ 3.3​ ຫຼືຄິດເປັນຮ້ອຍລະ 8.1​ ເມື່ອທຽບກັບປີຜ່ານມາ.

**ຮູບທີ 13:​ ການຂະຫຍາຍຕົວຂອງອຸດສາຫະກໍາ**

**1.4.3. ຂະແໜງການບໍລິການ**

 ໃນປີ 2006 ຂະແໜງການການບໍລິການແມ່ນຂະຫຍາຍຕົວ 7.4%​ ຄິດເປັນຮ້ອຍລະ 25.0 ຂອງ GDP ເພີ່ມຂື້ນຈາກ 6.7 ຂອງປີຜ່ານມາ, ຈາກຂະແໜງຄົມມະນາຄົມ ແລະ ຂົ່ນສົ່ງເພີ່ມຂື້ນ 7.5% ຄິດເປັນຮ້ອຍລະ 24.8 ຂອງແໜງການບໍລິການ.​ ການສົ່ງອອກ ແລະ ການນໍາເຂົ້າເພີ່ມຂື້ນ 8.4%​ ຄິດເປັນຮ້ ອຍລະ 41.6, ຂະແໜງທະນາຄານເພີ່ມຂື້ນ 17.0% ຄິດເປັນຮ້ອຍລະ 1.5, ທີ່ຢູ່ອາໃສເພີ່ມຂື້ນ 2.5%​ ຄິດເປັນຮ້ອຍລະ 9.3, ການບໍລິການພາກລັດເພີ່ມຂື້ນ 1.0% ຄິດເປັນ 10.0, ສະຖາບັນທີ່ບໍ່ສະແຫວງຫາຜົນກຳໄລເພີ່ມຂື້ນ 2.9%​ ຄິດເປັນຮ້ອຍລະ 2.3​, ໂຮງແຮມ ແລະ ຮ້ານອາຫານເພີ່ມຂື້ນ 15.1%​ ຄິດເປັນຮ້ອຍລະ 9.6

**ຮູບທີ 14: ອັດຕາການຂະຫຍາຍຕົວຂອງຂະແໜງບໍລິການ**

* + 1. **ລະດັບລາຄາ**

 ໃນປີ 2006 ດັດສະນີລາຄາຜູ້ບໍລິໂພກຢູ່ໃນລະດັບ 103.5 ຫຼຸດລົງຮ້ອຍລະ 6.8, ເຊິ່ງຖືວ່າຕໍ່າສຸດໃນຮອບ 12​ປີ, ແຕ່ປີ 1994 ເປັນຕົ້ນມາເຊິ່ງເປັນປັດໃຈໃນການພັດທະນາເສດຖະກິດຂອງປະເທດເຖິງແມ່ນວ່າເສດຖະກິດຂອງໂລກມີການການຜັນຜວນຈາກລາຄານ້ຳມັນດິບໃນຕະຫຼາດໂລກ. ອັດຕາເງີນເຟີ້ຍັງຢູ່ລະດັບທີ່ຄາດໝາຍຄືຕົວເລກໜື່ງຫຼັກ. ອັດຕາເງີນເຟີ້ສະເລ່ຍຫຼຸດລົງຢູ່ທີ່ຮ້ອຍລະ 6.8 ໂດຍເລີ່ມຫຼຸດລົງຈາກຮ້ອຍ 8.6 ໃນເດືອນກຸມພາປີ 2006 ມາຢູ່ທີ່ຮ້ອຍລະ 3.7 ໃນເດືອນຕຸລາຂອງປີດຽວກັນ, ສາເຫດທີ່ເຮັດໃຫ້ອັດຕາເງີນເຟີ້ຫຼຸດລົງຈາກດັດສະນີລາຄາສິນຄ້າຂະແໜງຄົມມະນາຄົມ ແລະ ຂົນສົ່ງຫຼຸດລົງຈາກລາຄານ້ຳມັນທີ່ຂາຍພາຍໃນປະເທດມີການປັບຕົວຫຼຸດລົງປະກອບກັບເງີນກີບແຂງຄ່າຂື້ນ.

 ການປ່ຽນປງດັດສະນີລາຄາຜູ້ບໍລິໂພກໃນເດືອນທັນວາ ປີ 2006 ທຽບກັບເດືອນດຽວກັນກັບປີກ່ອນມີດັ່ງນີ້: ຂະແໜງອາຫານເພີ່ມຂື້ນຮ້ອຍລະ 9.4, ໝວດເຫຼົ້າ ແລະ ຢາສູບເພີ່ມຂື້ນຮ້ອຍລະ 7.6, ໝວດເຄື່ອງໃຊ້ສ່ວນຕົວເພີ່ມຂື້ນຮ້ອຍລະ 2.8, ໝວດບັນເທີງ, ການສືກສາ ແລະ ການພີມເພີ່ມຂື້ນຮ້ອຍລະ 2.9, ໝວດເຄື່ອງໃຊ້ໃນຄົວເຮືອນເພີ່ມຂື້ນຮ້ອຍລະ 2.7, ໝວດເຄື່ອງນຸ່ງຫົ່ມ ແລະ ເກີບເພີ່ມຂື້ນຮ້ອຍລະ 0.5, ໃນຂະນະທີ່ໝວດອາຊີບເພີ່ມຂື້ນຮ້ອຍລະ 2.0 ເນື່ອງຈາກລາຄານໍ້າມັນຫຼຸດລົງ.

 **ຮູບທີ 15: ນໍ້າໜັກຂອງໝວດສີນຄ້າເມື່ອທຽບກັບດັດສະນີຜູ້ບໍລິໂພກ**

* + 1. **ຂະແໜງການເງີນ**

 ໃນປີ 2006 ລາຍຮັບມີປະມານ (ລວມເງີນຊ່ວຍເຫຼືອ) 4.921,4 ພັນລ້ານກີບເພີ່ມຂື້ນຈາກໄລຍະດຽວກັນຂອງປີຜ່ານມາຮ້ອຍລະ 27.0 ຄິດເປັນຮ້ອຍລະ 14.8 ຂອງ GDP, ຈາກການເກັບລາຍໄດ້ 4.176,7 ພັນລ້ານກີບ ແລະ ເງີນຊ່ວຍເຫຼືອ 744.8 ພັນລ້ານກີບ, ດ້ານລາຍຈ່າຍມີລາຍຈ່າຍທັງໝົດ 6.047,6 ພັນລ້ານກີບຄິດເປັນຮ້ອຍລະ 18.2 ຂອງ GDPຈາກລາຍຈ່າຍການບໍລິຫານທົ່ວໄປ 3.233,0 ພັນລ້ານກີບ ແລະ ລາຍຈ່າຍດ້ານການລົງທືນ ແລະ ການໃຫ້ກູ້ຢືມສຸດທິ 2.814,6 ພັນລ້ານກີບ, ທັງນີ້ ຂາດດຸນງົບປະມານ (ບໍ່ລວມເງີນຊ່ວຍເຫຼືອ) ແມ່ນ 1.871,0 ພັນລ້ານກີບຄິດເປັນຮ້ອຍລະ 5.6 ຂອງ GDP.

**ຮູບທີ 16: ສະຖານະພາບທາງດ້ານການເງີນຂອງລັດຖະບານ**

* + 1. **ລາຍຮັບຂອງລັດຖະບານ**
* ໃນປີງົບປະມານ 2006 ລັດຖະບານມີລາຍໄດ້ຈາກການເກັບລວມທັງໝົດ 4.176,7 ພັນລ້ານກີບຄິດເປັນຮ້ອຍລະ 12.5 ຂອງ GDP, ຈາກການເກັບພາສີອາກອນເພີ່ມຂື້ນຈາກໄລຍະດຽວກັນຂອງປີກ່ອນຮ້ອຍລະ 27.0 ແລະ ຄິດເປັນຮ້ອຍລະ 85.0 ຂອງລາຍໄດ້, ລາຍໄດ້ຈາກພາສີອາກອນຮ້ອຍລະ 24.0,ພາສີສັບພະສຳມິດຮ້ອຍລະ 22.0, ພາສີຂາເຂົ້າຮ້ອຍລະ 15.​0 ແລະ ອາກອນກໍາໄລຮ້ອຍລະ 1.0
* ສ່ວນລາຍໄດ້ທີ່ບໍ່ແມ່ນພາສີອາກອນຈັດເກັບໄດ້ 624.9 ພັນລ້ານກີບເພີ່ມຂື້ນ 5.0 ຄິດເປັນຮ້ອຍລະ 15.0 ຂອງລາຍໄດ້, ຈາກຄ່າທໍານຽມການເງີນຮ້ອຍລະ 37.0, ເງີນປັນຜົນ ແລະ ຄ່າເຊື່ອມລາຄາຮ້ອຍລະ 28.0 ສາເຫດຈາກການຂະຫຍາຍຖານພາສີເຊິ່ງເປັນຜົນມາຈາກການປັບປຸງກົດໝາຍພາສີອາກອນສະບັບໃໝ່ ແລະ ຈາກໂຄງການລົງທືນຂອງຕ່າງປະເທດໃນທຸລະກິດຂຸດຄົ້ນບໍ່ແຮ່, ພະລັງງານໄຟຟ້າ ແລະ ການທ່ອງທ່ຽວ.

**ຮູບທີ 17​:​ ການເກັບລາຍໄດ້ ບານະຂອງລັດຖະບານ**

* + 1. **ລາຍຈ່າຍຂອງລັດຖະບານ**

 ໃນປີ 2006 ມີລາຍຈ່າຍທັງໝົດ 6.047,6 ພັນລ້ານກີບເພີ່ມຂື້ນຈາກໄລຍະດຽວກັນຂອງປີກ່ອນຮ້ອຍລະ 16.0 ຄິດເປັນຮ້ອຍລະ 18.2​ ຂອງ GDP,ລາຍຈ່າຍບໍລິຫານທົ່ວໄປເພີ່ມຂື້ນ 11.0 ຄິດເປັນຮ້ອຍລະ 53.0 ຂອງຍອດລາຍຈ່າຍງົບປະມານທັງໝົດ, ລາຍຈ່າຍເພື່ອການຄ້າ ແລະ ການລັງທືນໂຄງສ້າງພື້ນຖານເພີ່ມຂື້ນ 23.0 ຄິດເປັນຮ້ອຍລະ 47.0, ລັດຖະບານໃຊ້ຈ່າຍງົບປະມານເພື່ອການລົງທຶນ (ບໍ່ລວມການໃຫ້ກູ້ຢືມສຸດທິ) ແມ່ນ 2.944,2 ພັນລ້ານກີບປະກອບດ້ວຍການລົງທືນຈາກແຫຼ່ງທືນພາຍໃນ 409.5 ພັນລ້ານກີບ ຄິດເປັນຮ້ອຍລະ 14.0 ຂອງລາຍຈ່າຍລົງທືນທັງໝົດ, ສ່ວນທີ່ເຫຼືອເປັນການລົງທືນຈາກຕ່າງປະເທດ.

**ຮູບທີ 18: ລາຍຈ່າຍຂອງລັດຖະບານ**

* + 1. **ການຂາດດຸນງົບປະມານ**

 ໃນປີ 2006 ງົບປະມານຂາດດຸນ 1.871,​0 ພັນລ້ານກີບເພີ່ມຂື້ນ 4.0 ເມື່ຶອທຽບກັບປີຜ່ານມາ ແລະ ຄິດເປັນຮ້ອຍລະ 5.6​ ຂອງ GDP, ແຫຼ່ງທືນເພື່ອຊົດເຊີຍການຂາດດຸນມີ 2.742,6 ພັນລ້ານກີບປະກອບດ້ວຍທືນຊ່ວຍເຫຼືອລ້າ 7.44,8 ພັນລ້ານກີບ, ເງີນກູ້ຢືມຕ່າງປະເທດ 1.662,0 ພັນລ້ານກີບ ແລະ ທືນພາຍໃນ 535.8​ ພັນລ້ານກີບ.

**ຮູບທີ 19: ການຂາດດຸນງົບປະມານ**

* + 1. **ການລົງທືນໂດຍກົງຈາກຕ່າງປະເທດ (FDI)**

**ຮູບທີ 20: ການລົງທືນໂດຍກົງຈາກຕ່າງປະເທດ (FDI)**

ທີ່ມາ: ຄະນະກຳມະການແຜນການ ແລະ ການລົງທືນ (ກົມສົ່ງເສີມ-ຄຸ້ມຄອງການລົງທືນພາຍໃນ ແລະ ຕ່າງປະເທດ)

* 1. **ການຂະຫຍາຍຕົວຂອງເສດຖະກິດລາວໃນໄລຍະປີ 2007**

 ເສດຖະກິດໃນປີ 2007 ແມ່ນຍັງຂະຫຍາຍຕົວຢ່າງຕໍ່ເນື່ອງຢູ່ໃນລະດັບ 7.9% ແມ່ນຫຼຸດລົງເລັກນ້ອຍຈາກປີຜ່ານມາ 8.3% ແລະມີມູນຄ່າ 39,426.1 ພັນລ້ານກີບ, ເຖິງແມ່ນວ່າໃນປີ 2007 ອັດຕາການຂະຫຍາຍຕົວຈະຕໍ່າກ່ວາປີ 2006 ແຕ່ກໍ່ຍັງເປັນການຂະຫຍາຍຕົວຢູ່ໃນລະດັບສູງໂດຍມີປັດໃຈພາຍໃນທີ່ສະໜັບສະໜຸນການຂະຫຍາຍຕົວທີ່ສຳຄັນໄດ້ແກ່: ອຸດສະຫະກຳບໍ່ແຮ່, ເຂື່ອນໄຟຟ້າພະລັງງານນ້ຳ, ການບໍລີການ ແລະ ທ່ອງທ່ຽວ.

 ອົງປະກອບຂອງ GDP ທີ່ສຳຄັນໃນປີ 2007 ປະກອບດ້ວຍ: ຂະແໜງກະສິກຳມີອັດຕາສ່ວນຫຼາຍສຸດຄິດເປັນຮ້ອຍລະ 33.24 ຫຼຸດລົງຈາກຮ້ອຍລະ 33.77 ຂອງປີຜ່ານມາ. ຂະແໜງອຸດສາຫະກໍາມີອັດຕາສ່ວນ 25.75 ຫຼຸດລົງຈາກ 26.10 ໃນປີຜ່ານມາ ແລະ ການບໍລິການມີອັດຕາສ່ວນ 36.90

**ຮູບທີ 19: ອັດຕາການຂະຫຍາຍຕົວທາງເສດຖະກິດ**

ແຫຼງຂໍ້ມູນ: ສູນສະຕິຖິແຫ່ງຊາດ, ກະຊວງແຜນການ ແລະ ການລົງທືນ

**1.5.1. ຂະແໜງກະສິກຳ**

 ໃນປີ2007 ກະສິກຳຂະຫຍາຍຕົວເພີ່ມຂື້ນຈາກ 3.46 ມາເປັນ 6.20 ຄິດເປັນຮ້ອຍລະ 33.24​ ຂອງ GDP ຫຼຸດລົງຈາກ 33.77 ໃນປີຜ່ານມາ, ຜົນຜະລິດກະສິກຳ, ການລ້ຽງສັດ ແລະ ປ່າໄມ້ແມ່ນຄິດເປັນຮ້ອຍລະ 88.36 ຂອງຍອດຜະລິດຕະພັນກະສິກຳ ແລະ ປ່າໄມ້ ຫຼືເພີ່ມຂື້ນຮ້ອຍລະ 6.64 ສ່ວນການປະມົງຄິດເປັນຮ້ອຍລະ 11.64 ເພີ່ມຂື້ນ 2.96 ເມື່ອທຽບກັບປີຜ່ານມາ.

**ຮູບທີ 21: ອັດຕາການຂະຫຍາຍຕົວຂອງກະສິກຳ**

 ແຫຼ່ງຂໍ້ມູນ: ສຸນສະຖິຕິແຫ່ງຊາດ

**1.5.2. ຂະແໜງອຸດສະຫະກຳ**

 ໃນປີ 2007 ຂະແໜງອຸດສາຫະກຳຂະຫຍາຍຕົວ 6.45 ຫຼຸດລົງຈາກ 21.52 ຄິດເປັນອັດຕາສ່ວນ 25.75 ຂອງ GDP ຫຼຸດລົງຈາກ 26.10 ໃນປີຜ່ານມາ, ຈາກອຸດສາຫະກຳບໍ່ແຮ່ຫຼຸດລົງ 3.08 ໄຟຟ້າ - ນໍ້າປະປາຫຼຸດລົງ 4.01 ສ່ວນອຸດສາຫະກຳແປຮູບເພີ່ມຂື້ນ 14.08 ແລະ ການກໍ່ສ້າງເພີ່ມຂື້ນ 24.85

**ຮູບທີ 22: ອັດຕາການຂະຫຍາຍຕົວຂອງອຸດສາຫະກໍາ**

 ແຫຼ່ງຂໍ້ມຸນ: ສຸນສະຖິຕິແຫ່ງຊາດ

**1.5.3. ຂະແໜງການບໍລິການ**

 ໃນປີ 2007 ຂະແໜງການບໍລິການຂະຫຍາຍຕົວ 12.08 ເພີ່ມຂື້ນຈາກ 5.26 ຂອງປີຜ່ານມາ ແລະຄິດເປັນຮ້ອຍລະ 35.30 ຂອງ GDP ເຊິ່ງປະກອບດ້ວຍການສົ່ງອອກ ແລະ ການນຳເຂົ້າເພີ່ມຂື້ນ 12.29 ໂຮງແຮມ ແລະ ຮ້ານອາຫານເພີ່ມຂື້ນ 25.99 ການຂົນສົ່ງ, ໄປສະນີ ແລະ ການຄົມມະນາຄົມເພີ່ມຂື້ນ 12.65​ ທະນາຄານເພີ່ມຂື້ນ 37.12 ການເຊົ່າຊື້ ແລະ ທຸລະກິດບໍລິການເພີ່ມຂື້ນ 10.79 ການບໍລິການມວນຊົນເພີ່ມຂື້ນ 12.08 ແລະ ການພາກລັດເພີ່ມຂື້ນ 0.64

****

**ຮູບທີ 23: ອັດຕາການຂະຫຍາຍຕົວຂອງການບໍລິການ**

 ແຫຼ່ງຂໍ້ມູນ: ສຸນສະຖິຕິແຫ່ງຊາດ

* + 1. **ສະພາບເສດຖະກິດໂດຍລວມ**

****

****

**ຕາຕະລາງທີ 3: ຕົວຊີ້ວັດເສດຖະກິດທີ່ສຳຄັນຂອງ ສປປ ລາວ**

|  |  |  |  |
| --- | --- | --- | --- |
| **ລາຍການ** | **2005** | **2006** | **2007** |
| **ຂະແໜງການຜະລິດ** |  |  |  |
| ອັດຕາການຂະຫຍາຍຕົວຂອງ GDP (%ຕໍ່ປີ)ພາຍໃນຕາມລາຄາປີ 1990 | 7.29 | 8.30 | 7.90 |
| ອັດຕາເງີນທ້າຍປີ (%ຕໍ່ປີ) | 8.78 | 4.73 | 5.57 |
| ອັດຕາເງີນເຟີ້ສະເລ່ຍ (%ຕໍ່ປີ) | 7.16 | 6.81 | 4.51 |
| **ຂະແໜງການເງີນ/GDP (%)** | **2004/05** | **2005/06** | **2006/07** |
| ລາຍໄດ້ທັງໝົດລວມເງີນຊ່ວຍເຫຼືອ | 13.30 | 16.05 | 16.75 |
| ລາຍໄດ້ | 11.60 | 12.88 | 13.91 |
| ເງີນຊ່ວຍເຫຼືອ | 1.70 | 3.16 | 2.85 |
| ລວມຍອດລາຍຈ່າຍ ແລະ ໃຫ້ກູ້ຢືມສຸດທິ | 18.23 | 19.87 | 19.87 |
| ລາຍຈ່າຍບໍລິຫານທົ່ວໄປ | 9.89 | 10.98 | 11.05 |
| ລາຍຈ່າຍລົງທືນ ແລະ ໃຫ້ກູ້ຢືມສຸດທິ | 8.34 | 8.89 | 8.82 |
| ດຸນເງີນສົດລວມ | -4.92 | -3.83 | -3.12 |
| ດຸນເງີນສົດບໍ່ລວມເງີນຊ່ວຍເຫຼືອ | -6.63 | -6.99 | -5.96 |
| **ຂະແໜງການເງີນ** |  |
| ອັດຕາເພີ່ມປະລິມານເງີນທ້າຍປີ (%ຕໍ່ປີ) | 8.33 | 30.09 | 38.72 |
| **ຂະແໜງການຕ່າງປະເທດ/GDP (%)** |  |
| ດຸນການຊຳລະເງີນ | 0.39 | 2.81 | 4.73 |
| ດຸນບັນຊີເດີນສະພັດລວມເງີນໂອນຂອງລັດ | -5.68 | 1.43 | 2.60 |
| ດຸນບັນຊີເດີນສະພັດບໍ່ລວມເງີນໂອນຂອງລັດ | -6.69 | -0.51 | 1.47 |
| ດຸນການຄ້າ | -9.70 | -5.14 | -3.44 |
| ດຸນບັນຊີເງີນທືນ | 4.55 | 6.63 | 9.62 |
| ມູນຄ່າການຄ້າ | 50.81 | 55.98 | 48.14 |
| ໜີ້ຕ່າງປະເທດ | 78.21 | 71.21 | 69.10 |

ແຫຼ່ງຂໍ້ມູນ: ກົມສະຖິຕິ ກະຊວງແຜນການ ແລະ ການລົງທຶນ

* 1. **ການຂະຫຍາຍຕົວຂອງເສດຖະກິດລາວໃນໄລຍະປີ 2008**
* ເສດຖະກິດຂອງ ສປປ ລາວໃນປີ 2008 ແມ່ນຂະຫຍາຍຕົວຢູ່ໃນລະດັບ 7.8% ອິງຕາມການເຕີບໂຕຂອງຂະແໜງອຸດສະຫະກຳ (ບໍ່ແຮ່ ແລະ ໄຟຟ້າພະລັງງານນ້ຳ) ແລະ ຂະແໜງການບໍລິການເປັນສຳຄັນ.
* ຂະແໜງກະສິກໍາຂະຫຍາຍຕົວຮ້ອຍລະ 2.2​ ຂະແໜງອຸດສາຫະກໍາຂະຫຍາຍຕົວ 15.5 ແລະ ຂະແໜງການບໍລິການຂະຫຍາຍຕົວ 9.2

**1.6.1. ຂະແໜງກະສິກຳ**

 ຂະແໜງກະສິກຳປ່າໄມ້ ແລະ ການປະມົງຂະຫຍາຍຕົວປະມານຮ້ອຍລະ 2.2 ເນື່ອງຈາກການຜະລິດປະສົບກັບບັນຫາໄພນ້ຳຖ້ວມໃນຊ້ວງເດືອນ ສີງຫາ ເຮັດໃຫ້ພື້ນທີ່ທຳການຜະລິດໄດ້ຮັບຜົນເສຍຫາຍໄປບາງສ່ວນ ຢ່າງໃດກໍ່ຕາມການຜະລິດພືດພັນຫຼາຍຊະນິດຍັງມຜົນຜະລິດເພີ່ມຂື້ນ, ການລ້ຽງສັດ ແລະ ການປະມົງແມ່ຍັງຂະຫຍາຍຕົວ

 ໃນປີ 2008 ຜົນຜະລິດທາງກະສິກຳ ແລະ ການລ້ຽງສັດຂະຫຍາຍຕົວຮ້ອຍລະ 3.0 ໂດຍມີຜົນຜະລິດເຂົ້າແມ່ນ 2.85​ ລ້ານໂຕນເພີ່ມຈາກປີຜ່ານມາ 5.1 ສູງກ່ວາຜົນຜະລິດເປົ້າໝາຍທີ່ຕັ້ງໄວ້ 2.7 ລ້ານໂຕນ, ເຖິງແມ່ນວ່າຈະມີອຸທົກກະໄພຄັ້ງໃຫຍ່ສ້າງຄວາມເສຍຫາຍໃຫ້ແກ່ພື້ນທີ່ການຜະລິດ ອີກທັງມີໂລກພືດ ແລະ ແມງໄມ້ລະບາດປະກອບກັບລາຄາປຸ໋ຍ ແລະ ຢ່າຂ້າແມງໄມ້ມີລາຄາສູງຂື້ນກໍ່ຕາມ ການຜະລິດເຂົ້າໂພດໄດ້ 708,000 ໂຕນ ເພີ່ມຂື້ນຈາກປີຜ່ານມາຮ້ອຍລະ 2.9 ຜະລິດມັນຕົ້ນໄດ້ 363,000 ເພີ່ມຂື້ນ 6.5 ຜະລິດກາເຟໄດ້ 34,000 ໂຕນເພີ່ມຂື້ນ 30,7 ແລະ ຢາສູບຜະລິດໄດ້ 42,000 ໂຕນເພີ່ມຂື້ນ 50,0 ນອກຈາກນັ້ນສາຂາການລ້ຽງສັດໃຫຍ່ (ໝູ, ງົວ, ຄວາຍ) ຂະຫຍາຍຕົວ 4.4 ການລ້ຽງສັດປີກຂະຫຍາຍຕົວ 19.2 ແລະ ການປະມົງຂະຫຍາຍຕົວ 2.7

 ຈາກການລາຍງານຂອງ EIU (The Economist Intelligence Unit) ມີການຂະຫຍາຍພື້ນທີປູກພືດເສດຖະກິດອື່ນໆອີກເຊັ່ນ: ຢາງພາລາ ໄດ້ມີບໍລິສັດຈາກແຂວງຢູນານ ປະເທດຈີນໄດ້ເຂົ້າມາສົ່ງເສີມເນື້ອທີ່ປູກຢາງພາລາທາງຕອນເໜືອຂອງລາວປະມານ 412,500 ແຮັກຕາ ໂດຍຄາດວ່າໃນປີ 2009 ຈະມີເນື້ອທີ່ປູກປະມານ 800,000 ແຮັກຕາໃນສ່ວນທາງພາກໃຕ້ຂອງລາວກໍ່ມີບໍລິສັດຈາກຫວຽດນາມໄດ້ເຂົ້າມາສົ່ງເສີມປູກຢາງພາລາເຊັ່ນກັນ.

.

**1.6.2. ຂະແໜງອຸດສາຫະກໍາ**

 ການຜະລິດອຸດສາຫະກໍາຂະຫຍາຍຕົວປະມານ 15.5​ ຈາກການເພີ່ມຂື້ນຂອງການຜະລິດໃນການຂຸດຄົ້ນບໍ່ແຮ່ ເຊິ່ງຂະຫຍາຍຕົວຈາກປີຜ່ານມາ 22.1 ໂດຍສະເພາະແມ່ນການຜະລິດແຮ່ຄຳ ແລະ ທອງ ເນື່ອງຈາກບໍ່ແຮ່ພູຄຳໄດ້ເລີ່ມມີການຜະລິດຄຳ ແລະ ທອງ ໃນເດືອນເມສາເປັນຕົ້ນມາ, ການຜະລິດໄຟຟ້າພະລັງງານນ້ຳເພີ່ມຂື້ນ 3.8 ຈາກສະພາບຝົນຕົກຫຼາຍເຮັດໃຫ້ປະລິມານນ້ຳໃນເຂື່ອນເພີ່ມຂື້ນ ແລະອຸດສາຫະກຳການຜະລິດເພີ່ມຂື້ນ 11.4

**ສະພາບການຂອງອຸດສາຫະກຳທີ່ສຳຄັນໂດຍສະຫຼຸບມີດັ່ງນີ້:**

* **ອຸດສາຫະກຳບໍ່ແຮ່:** ສ່ວນໃຫຍ່ເປັນການຜະລິດທອງ ແລະ ຄຳ ໂດຍຄິດເປັນອັດຕາສ່ວນກ່ວາເຄິ່ງໜື່ງຂອງມູນຄ່າການສົ່ງອອກທັງໝົດ ໂດຍແຮ່ທອງ ຂອງລາວສາມາດຜະລິດໄດ້ເປັນອັນດັບທີ 22 ຂອງໂລກ ມີຜົນຜະລິດສະເລ່ຍປະມານ 120,000 ໂຕນຕໍ່ປີ ການຜະລິດໃນປີນີ້ປະສົບກັບບັນຫາລາຄາທອງໃນຕະຫຼາດໂລກໄດ້ປັບຫຼຸດລົງຈາກລາາສະເລ່ຍ 8,000 ໂດລາຕໍ່ໂຕນໃນປີ 2007 ເຫຼືອລາຄາສະເລ່ຍ 3,500 ໂດລາຕໍ່ໂຕນ.
* ໃນຊ້ວງຕົ້ນປີ 2009 ບໍລິສັດເຈົ້າຂອງບໍ່ຄຳເຊໂປນທີ່ເປັນແຫຼ່ງຜະລິດແຮ່ທອງ ແລະ ຄຳທີ່ໃຫຍ່ທີ່ສຸດຂອງລາວໄດປສົບບັນຫາທາງການເງີນຈື່ງໄດ້ສະລໍການຂະຫຍາຍການລົງທືນລວມໄປເຖິງການຫຼຸດເປົ້າໝາຍການຜະລິດໃນປີ 2009 ຈາກ 80,000 ໂຕນເຫຼືອພຽງ 65,000 ໂຕນ ສົ່ງຜົນເຮັດໃຫ້ມີການເລີກຈ້າງແຮງງານໄປບາງສ່ວນລວມເຖິງໂຄງການຂຸດຄົ້ນບໍ່ແຮ່ພູເບ້ຍເຊີ່ງດຳເນີນການໂດຍບໍລິສັດຈາກປະເທດອັອສເຕຣເລຍ (Australia) ຊື່ງມີການຜະລິດສະເລ່ຍຕໍ່ປີເປັນທອງແມ່ນ 75,000 ໂຕນ, ຄຳແມ່ນ 65,000 ໂຕນ ແລະ ເງີນແມ່ນ 600,000 ອັອນ ກໍ່ໄດ້ມີການຫຼຸດການຜະລິດລົງເຊັ່ນດຽວກັນ.
* **ອຸດສາຫະກຳຜະລິດພະລັງງານໄຟຟ້າ:**ສປປ ລາວ ມີໂຄງການທີ່ຈະພັດທະນາປະເທດໃຫ້ເປັນ Battery of ASEAN ພາຍໃນປີ 2020 ເພື່ອທີ່ຈະຫຼຸດພົ້ນອອກຈາກກຸ່ມປະເທດດ້ອຍພັດທະນາ ຕາມລາຍໄດ້ທີ່ຈະເພີ່ມຂື້ນຫຼາຍລ້ານໂດລາຈາກການຂາຍໄຟຟ້າໃນໂຄງການຜະລິດກະແສໄຟຟ້າພະລັງງານນ້ຳຫຼາຍໂຄງການໂຍຄາດວ່າຈະສາມາດຜະລິດກະແສໄຟຟ້າໄດ້ 7,000 ເມກະວັດຂາຍໃຫ້ປະເທດໄທພາຍໃນປີ 2015 ແລະ 5,000 ເມກະວັດໃຫ້ປະເທດຫວຽດນາມພາຍໃນປີ 2020.
* **ອຸດສາຫະກຳຕັດຫຍິບເສື້ອຜ້າສຳເລັດຮູບ:** ຈາກການລາຍງານຂອງ EIU ໃນ ສປປ ລາວ ມີໂຮງງານຕັດຫຍິບເສື້ອຜ້າສຳເລັດຮູບປະມານ 113 ແຫ່ງມີການຈ້າງງານສູງເຖິງ 27,000 ຄົນໂດຍໃນປີ 2008 ມີການຜະລິດເພີ່ມຂື້ນເນື່ອງຈາກຍັງມີຄວາມຕ້ອງການຈາກຕ່າງປະເທດຕໍ່ເນື່ອງ ແລະ ໃນຊ້ວງຕົ້ນປີ 2009 ໂຮງງານຕັດຫຍິບເສື້ອຜ້າສຳເລັດຮູບຕ້ອງການຈ້າງແຮງງານເພີ່ມຂື້ນໂດຍທາງສາຫະພັນສີ່ງທໍລາວຄາດວ່າ: ອຸດສາຫະກຳສີ່ງທໍໃນປີ 2009 ຈະຂະຫຍາຍຕົວກ່ວາປີຜ່ານມາຫຼາຍກ່ວາຮ້ອຍລະ 10.

**1.6.3. ຂະແໜງການບໍລິການ**

 ໃນປີ 2008 ຂະຫຍາຍຕົວປະມານ 9.2 ເນື່ອງຈາກມີການຂະຫຍາຍຕົວຂອງລະບົບສະຖາບັນການເງີນເຊີ່ງມີການເປີດທະນາຄານພານິດໃໝ່ ແລ ການຂະຫຍາຍສາຂາທະນາຄານພານິດຫຼາຍແຫ່ງລວມທັງການຂະຫຍາຍຕົວຂອງຂະແໜງການສົ່ງອອກ - ນໍາເຂົ້າການບໍລິການຂອງພາກລັດ ແລະ ຂະແໜງການຂົນສົ່ງ ແລະ ຄົມມະນາຄົມ, ທາງດ້ານການທ່ອງທ່ຽວມີຈຳນວນນັກທ່ອງທ່ຽວເພີ່ມຂື້ນ 7% ຊະລໍຕົວຈາກປີກ່ອນເນື່ອງຈາກພາວະບັນຫາທາງດ້ານເສດຖະກິດ ແລະ ບັນຫາທາງການເມືອງຂອງປະເທດໄທເຊິ່ງຖືເປັນແຫຼ່ງນັກທ່ອງທ່ຽວທີ່ສຳຄັນ.



**ຕາຕະລາງ 4: ໂຄງສ້າງນັກທ່ອງທ່ຽວຈຳແນກຕາມສັນຊາດຂອງນັກທ່ອງທ່ຽວ**

|  |  |  |
| --- | --- | --- |
| **ປະເທດ** | **ອັດຕາການປ່ຽນແປງ** | **ສ່ວນແບ່ງຕະຫຼາດ (%)** |
| **2007** | **2008** | **2007** | **2008** |
| **ອາຊີ** | 39.4 | 5.4 | 86.6 | 85.4 |
| **ໄທ** | 40.5 | -6.1 | 58.5 | 51.3 |
| **ຫວຽດນາມ** | 52.6 | 21.0 | 18.0 | 20.2 |
| **ຈີນ** | 9.1 | 92.7 | 3.4 | 6.1 |
| **ຍີ່ປຸ່ນ** | 28.6 | 6.0 | 1.8 | 1.8 |
| **ເອີຣົບ** | 6.3 | 14.3 | 9.1 | 9.7 |
| **ອາເມລິກາ** | 1.0 | 22.5 | 3.8 | 4.3 |
| **ອັບຟຣິກາ/ຕາເວັນອອກກາງ** | 26.1 | 22.8 | 0.5 | 0.6 |

ທີ່ມາ: ການທ່ອງທ່ຽວແຫ່ງຊາດລາວ

**1.6.4 ການລົງທຶນຈາກຕ່າງປະເທດ**

**ຮູບທີ 23: ການລົງທືນໃນ ສປປ ລາວ**

ທີ່ມາ: ກະຊວງແຜນການ ແລະ ການລົງທືນ ສປປ ລາວ

* 1. **ການຂະຫຍາຍຕົວຂອງເສດຖະກິກລາວໃນໄລຍະປີ 2009**

 ເສດຖະກິດຂອງ ສປປ ລາວໃນປີ 2009 ແມ່ນຂະຫຍາຍຕົວ 7.6 ເພີ່ມຂື້ນຈາກປີຜ່ານມາຕາມການເຕີບໂຕຂອງຂະແໜງອຸດສາຫະກຳ (ອຸດສາຫະກຳບໍ່ແຮ່, ອຸດສາຫະກຳກໍ່ສ້າງ ແລະ ອຸດສາຫະກຳຜະລິດໄຟຟ້າພະລັງງານນ້ຳ) ແລະ ການບໍລິການເປັນສຳຄັນໂດຍຂະແໜງອຸດສາຫະກຳຂະຫຍາຍຕົວ 16.0 ການບໍລິການຂະຫຍາຍຕົວ 7.0 ແລະ ຂະແໜງກະສິກຳຂະຫຍາຍຕົວ 3.0

* **ຂະແໜງກະສິກຳ:** ການຜະລິດສາຂາກະສິກຳ ແລະ ລ້ຽງສັດເພີ່ມຂື້ນ 5.1 ເນື່ອງຈາກມີການຜະລິດເຂົ້າເພີ່ມຂື້ນ ລວມເຖີງການຂະຫຍາຍຕົວຂອງການປູກກາເຟ, ຢາງພາລາ, ເຂົ້າໂພດ ແລະ ມັນຕົ້ນ. ສາຂາການປະມົງເພີ່ມຂື້ນ 4.0 ແຕ່ສາຂາປ່າໄມ້ຫຼຸດລົງ 8.0
* **ຂະແໜງອຸດສາຫະກຳ:** ແມ່ນຂະຫຍາຍຕົວຈາກການເພີ່ມຂື້ນຂອງການຜະລິດໃນອຸດສາຫະກຳຂຸດຄົ້ນບໍ່ແຮ່ທີ່ເພີ່ມຂື້ນ 46.2 ອຸດສາຫະກຳກໍ່ສ້າງເພີ່ມຂື້ນ 10.5 ຕາມການຂະຫຍາຍຕົວຂອງການກໍ່ສ້າງໂຄງລ່າງພື້ນຖານ, ໂຄງການຜະລິດເຂື່ອນໄຟຟ້າທີ່ຂະຫຍາຍຕົວ ລວມເຖິງສະຖານທີ່ ແລະ ສີ່ງອຳນວຍຄວາມສະດວກໃນການຈັດການແຂ່ງຂັນກິລາຊີເກມ ແລະ ອຸດສາຫະກຳການຜະລິດເພີ່ມຂື້ນ 7.6
* **ຂະແໜງການບໍລິການ:** ຂະຫຍາຍຕົວຈາກສາຂາທີ່ສຳຄັນໄດ້ແກ່: ສາຂາການສົ່ງອອກ-ນຳເຂົ້າເພີ່ມຂື້ນ 7.3 ສາຂາການຂົນສົ່ງ-ຄົມມະນາຄົມເພີ່ມຂື້ນ 6.3 ສາຂາບໍລິການທາງການເງີນເພີ່ມຂື້ນ 14.5 ການທ່ອງທ່ຽວໃນປີ 2009 ມີການຂະຫຍາຍຕົວຕໍ່ເນື່ອງໂດຍມີຜົນມາຈາກການເປັນເຈົ້າພາບຈັດການແຂ່ງຂັນກິລາຊີເກມເປັນສຳຄັນແຕ່ລາຍໄດ້ຈາກການທ່ອງທ່ຽວແມ່ນຫຼຸດລົງເມື່ອທຽບກັບປີຜ່ານມາ.

**ຮູບທີ 24: ໂຄງສ້າງຂອງ GDP**

ທີ່ມາ: ກະຊວງແຜນການ ແລະ ການລົງທືນ ສປປ ລາວ.

* **ລະດັບລາຄາ:** ເພີ່ມຂື້ນ 0.03 ຊະລໍຕົວຈາກ 7.6 ໃນປີ 2008 ຖືເປັນອັດຕາເງີນເຟີ້ທີ່ຕ່ຳທີ່ສຸດຂອງ ສປປ ລາວ ເປັນຜົນມາຈາກການຫຼຸດລົງຂອງລາຄານ້ຳມັນ ແລະ ອາຫານເປັນສຳຄັນ.
* **ຂະແໜງການຕ່າງປະເທດ:** ການຄ້າຕ່າງປະເທດມີມູນຄ່າ 2,418.8 ລ້ານໂດລາ. ຫຼຸດລົງ 3.1​ ສິນຄ້າສົ່ງອອກທີ່ສຳຄັນຫຼຸດລົງໄດ້ແກ່: ແຮ່ທາດ, ເສື້ອຜ້າສຳເລັດຮູບ, ຜະລິດຕະພັນຈາກໄມ້.
* **ການລົງທຶນຈາກຕ່າງປະເທດ:** ມີຈຳນວນ 208 ໂຄງການເພີ່ມຂື້ນ 36.8​ ມູນຄ່າເງີນລົງທືນ 4,312.8 ລ້ານໂດລາ ເພີ່ມຂື້ນຈາກປີກ່ອນກ່ວາ 2 ເທົ່າຕົວ ສ່ວນໃຫຍ່ເປັນການລົງືນໃນທຸລະກິດບໍ່ແຮ່, ບໍລິການ ແລະ ກະສິກຳ ປະເທດຜູ້ລົງທືນລາຍໃຫຍ່ແມ່ນ: ປະເທດຫວຽດນາມ, ຈີນ ແລະ ໄທ.
* **ດຸນການສຳລະເງີນ:** ຂາດດຸນ 3.7 ລ້ານໂດລາ. ຈາກປີກ່ອນທີ່ເກີນດຸນ 100.5 ລ້ານໂດລາ. ໝົດປີ 2009 ມີເງີນສໍາຮອງລະຫ່ວາງປະເທດເປັນຈໍານວນ 632,4 ລ້ານໂດລາ. ຄວບຄຸມມູນຄ່າການນຳເຂົ້າ 5.4​ ເດືອນ.
* **ໜີ້ສີນຕ່າງປະເທດ:** ມີຈຳນວນ 2,679.0 ລ້ານໂດລາເພີ່ມຂື້ນຈາກປີກ່ອນ 4.5 ຫຼືຄິດເປັນ 47.9​ ຂອງ GDP
* **ຂະແໜງການເງີນ:** ໃນປີງົບປະມານ 2008/09 ລັດຖະບານດາເນີນນະໂຍບາຍການເງີນແບບຂາດດຸນຄິດເປັນ 5.7​ ຂອງ GDP ຫຼຸດລົງຈາກປີກ່ອນທີ່ມີການຂາດດຸນ 6.1​ ຂອງ GDP ແຍກເປັນລາຍຮັບທີ່ບໍ່ລວມເງີນຊ່ວຍເຫຼືອຈາກຕ່າງປະເທດ 7,030.4 ພັນລ້ານກີບ ເພີ່ມຂື້ນ 9.2​ ສ່ວນໃຫຍ່ເປັນລາຍຮັບຈາກພາສີອາກອນ (ພາສີຊັບພະສຳມິດ, ພາສີການຄ້າ, ພາສີເງີນໄດ້ສ່ວນບຸກຄົນ) ແລະ ດ້ານລາຍຈ່າຍມີ 9,761.6 ພັນລ້ານກີບ ເພີ່ມຂື້ນ 7.7 ສ່ວນໃຫຍ່ເປັນການເພີ່ມຂື້ນຂອງລາຍຈ່າຍໃນການບໍລິຫານທົ່ວໄປ (ຄ່າຈ້າງ ແລະ ເງີນເດືອນ)
	1. **ການຂະຫຍາຍຕົວຂອງເສກຖະກິດລາວໃນໄລຍະປີ 2012**

ເສດຖະກິດຂອງ ສປປ ລາວ ໃນປີ 2012 ຂະຫຍາຍຕົວ 8.2​ ເພີ່ມຂື້ນຈາກປີ 2011 ທີ່ຂະຫຍາຍຕົວ 8.0 ຕາມການຂະຫຍາຍຕົວທີ່ເຂັ້ມແຂງຂອງພາກອຸດສາຫະກຳການຜະລິດໄຟຟ້າພະລັງງານນ້ຳ, ການກໍ່ສ້າງ ການແປຮູບອາຫານ ແລະ ການບໍລິການເປັນສຳຄັນ. ທັງນີ້, ຊັບພະຍາກອນທຳມະຊາດລວມທັງຂະແໜງກະສິກຳ - ປ່າໄມ້. ການເພີ່ມຂື້ນຂອງເຂື່ອນໄຟຟ້າ ແລະ ການຂຸດຄົ້ນບໍ່ແຮ່ ຍັງແມ່ນປັດໃຈຫຼັກໃນກນພັດທະນາເສດຖະກິດຂອງປະເທດ ໂດຍລັດຖະບານມີເປົ້າໝາຍທີ່ຈະໃຊ້ຜົນປະໂຫຍດຈາກຊັບພະຍາກອນທຳມະຊາດດັ່ງກ່າວເປັນຕົວຂັບເຄື່ອນພັດທະນາເສດຖະກິດ ແລະ ສັງຄົມຜ່ານການເຂົ້າມາລົງທືນໂດຍກົງຈາກຕ່າງປະເທດ (FDI)

* **ສຳລັບອັດຕາເງີນເຟີ້:** ເງີນເຟີ້ສະເລ່ຍຂອງ ສປປ ລາວໃນປີ 2012 ແມ່ນຢູ່ລະດັບ 4.3 ຫຼຸດລົງຈາກປີກ່ອນເຊີ່ງສູງເຖີງ 7.6 ເນື່ອງຈາກລາຄາອາຫານ ໂດຍສະເພາະຊີ້ນສັດ ແລະ ຜັກຍັງມີລາຄາສູງ ຕາມຄວາມຕ້ອງການບໍລິໂພກພາຍໃນປະເທດທີ່ເພີ່ມຂື້ນສູງ ຂະນະທີ່ການຜະລິດພາຍໃນປະເທດຍັງບໍພຽງພໍ.
* **ການຄ້າຕ່າງປະເທດ:** ການສົ່ງອອກຂອງ ສປປ ລາວໃນປີ 2012 ມີມູນຄ່າ 2.737 ລ້ານໂດລາ ຂະຫຍາຍຕົວ 8.2 ຕາມການສົ່ງອອກແຮ່ທາດໂດຍສະເພາະແມ່ນທອງ ແລະ ການສົ່ງອອກໄຟຟ້າເປັນສຳຄັນ. ຂະນະທີ່ການນຳເຂົ້າມີມູນຄ່າ 5.202 ລ້ານໂດລາ ເພີ່ມຂື້ນ 16.0 ຕາມການຂະຫຍາຍຕົວຂອງເສດຖະກິດຈາກການນຳເຂົ້າສິນຄ້າທືນເພື່ອນຳມາໃຊ້ໃນການກໍ່ສ້າງຢ່າງຕໍ່ເນື່ອງ. ເມື່ອລວມກັບດຸນບໍລິການ ແລະ ລາຍໄດ້ແມ່ນເກີນດຸນພຽງເລັກນ້ອຍສົ່ງຜົນໃຫ້ດຸນບັນຊີສະພັດຂອງປະເທດຂາດດຸນຢ່າງຕໍ່ເນື່ອງ.
* **ດ້ານເງີນທືນໄຫຼເຂົ້າສຸດທິ:** ແມ່ນເກີນດຸນ 1,339 ລ້ານໂດລາ ເປັນຜົນມາຈາກການລົງທືນຂອງຕ່າງປະເທດທີ່ເຂົ້າມາລົງທືນໃນການກໍ່ສາງເຂື່ອນໄຟຟ້າ ແລະ ບໍ່ແຮ່ເປັນສຳຄັນ.
* **ລະບົບທະນາຄານ:** ຍັງຂະຫຍາຍຕົວດີໂດຍໝົດປີ 2012 ມີຈຳນວນທະນາຄານທັງໝົດ 31 ແຫ່ງ ແລະ ສຳນັກງານຕົວແທນ 1 ແຫ່ງ. ຍອດສີນຊັບລວມທັງເງີນຝາກປ່ອຍສີນເຊື້ອເພີ່ມຂຶື້ນເມື່ອທຽບກັບປີກ່ອນໂດຍຍອດຊັບສີນລວມເພີ່ມຂື້ນ 31.2 ຍອດເງີນຝາກລວມເພີ່ມຂື້ນ 30.7 ການປ່ອຍສີນເຊື້ອລວມເພີ່ມຂື້ນ 51.7 ແລະ ມີສີນເຊື້ອດ້ອຍຄຸນນະພາບ (NPL) 3.7 ຂອງສີນເຊື້ອລວມ.
* **ຄ່າເງີນກີບຂອງ ສປປ ລາວ:** ໃນປີ 2012 ຄ່າເງີນກີບແຂງຄ່າຂື້ນເລັກນ້ອຍເມື່ອທຽບກັບເງີນໂດລາ ແຕ່ອ່ອນຄ່າລົງເມື່ອທຽບກັບເງີນບາດ (ໄທ). ໂດຍສະເລ່ຍໝົດປີແມ່ນຢູ່ທີ່ 7,989.03 ກີບຕໍ່ໂດລາ ແລະ 260.92 ກີບຕໍ່ບາດ ທຽບກັບ 8,023.82 ກີບຕໍ່ໂດລາ ແລະ 253.64 ກີບຕໍ່ບາດໃນປີ 2011.
	1. **ແນວໂນມເສດຖະກິດໃນປີ 2013**

ເສດຖະກິດຂອງ ສປປ ລາວໃນປີ 2013 ຄາດວ່າຈະຂະຫຍາຍຕົວ 8.0 ຈາກປີກ່ອນໂດບມີການຊະລໍຕົວເລັກນ້ອຍຕາມເສດຖະກິດໂລກທີ່ຍັງບໍ່ເຂັ້ມແຂງ ແຕ່ຄາດວ່າຈະໄດ້ຮັບຜົນປະໂຫຍດຈາກການເຂົ້າມາລົງທືນຂອງຕ່າງປະເທດຄູ້ທີ່ສຳຄັນໂດຍສະເພາະແມ່ນຈາກຈີນ, ໄທ ແລະ ຫວຽດນາມ.

**ຕາຕະລາງທີ 5: ເຄື່ອງຊີ້ວັດເສດຖະກິດຂອງ ສປປ ລາວ ປີ 2009 – 2013**

|  |  |  |  |  |  |
| --- | --- | --- | --- | --- | --- |
| **ເຄື່ອງຊີ້ວັດເສດຖະກິດທີ່ສຳຄັນ** | **2009** | **2010** | **2011** | **2012** | **2013****Project** |
| **GDP (%ຕໍ່ປີ)** | **7.5** | **8.5** | **8.0** | **8.2** | **8.0** |
| **ອັດຕາເງີນເຟີ້ (%)** | **0.03** | **6.0** | **7.6** | **4.3** | **NA.** |
| **ດຸນການເງີນ (%ຂອງ GDP)** | **-6.9** | **-4.9** | **-2.7** | **-1.3** | **-2.8** |
| **ການສົ່ງອອກ (%)** | **-5.5** | **44.4** | **15.2** | **8.2** | **6.0** |
| **ການນຳເຂົ້າ (%)** | **2.0** | **24.0** | **29.0** | **13.0** | **15.0** |
| **ດຸນການຄ້າ (ລ້ານໂດລາ)** | **-1,372.0** | **-1,386.0** | **-2,074.0** | **-2,465.0** | **-3,035.0** |
| **ດຸນບັນຊີເດີນສະພັດ (%ຂອງ GDP)** | **-21.0** | **-18.3** | **-21.4** | **-21.9** | **-24.0** |
| **ອັດຕາແລກປ່ຽນ (ກີບ/ໂດລາ.ໝົດປີ)** | **8,491.40** | **8,058.15** | **8,047.73** | **7,989.03** | **NA.** |
| **ເງີນສຳຮອງທາງການ (ລ້ານໂດລາ)** | **633.0** | **728.0** | **677.0** | **723.0** | **780.0** |

ທີ່ມາ: World Bank, IMF, Bank of the Lao PDR

**II. ບົດສະຫຼູບ**

 ເພື່ອໃຫ້ບັນດຸຕາມເປົ້າໝາຍຂອງແຜນການພັດທະນາເສດຖະກິດ-ສັງຄົມ ລັດຖະບານຕ້ອງປະຕິບັດມາດຕາການ ແລະ ນະໂຍບາຍເພື່ອຮັກສາສະຖານະພາບທາງດ້ານເສດຖະກິດການເງີນເໝາະສົມ ແລະ ລອບຄອບເພື່່ອຮັກສາສະຖາພາບທາງດ້ານເສດຖະກິດໃຫ້ໝັ້ນຄົງ. ພ້ອມກັນນີ້ຈະຕ້ອງຫຼຸດຜ່ອນອັດຕາຄວາມທຸກຍາກດ້ວຍການສົ່ງເສີມການຜະລິດສິນຄ້າທີ່ມີປະສິດທິພາບໃນແຕ່ລະເຂດໃຫ້ເປັນຮູບປະທຳຫຼາຍຂື້ນ ແລະ ສົ່ງເສີມການຮ່ວມມືກັບປະເທດເພື່ອນບ້ານໃນພາກພື້ນອາຊີ ແລະ ໂລກຕໍ່ໄປ.

**ຮູບທີ 25: ອັດຕາການຂະຫຍາຍຕົວຂອງ GDP ປີ 2000-2013**



